Пейо Яворов
Невинност свята…

chitanka.info

Невинност свята — орхидея

на звездни самоти…

Иди, мечта, иди при нея, —

идете, хиляди мечти!

И нека в нейната обител

най-смелата от вас

замести ангела-хранител:

да бди тревожно всеки час.

И там — смирени монахини

с наведени очи —

богослужете дни, години:

сред благовонност и мечти…

Иди, мечта — мечти, носете

сняг — лилии в ръце…

На макът кървав цветовете

остават в моето сърце!

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.